LidanRubinov/Halacha-QA huggingface dataset:
שאלה: שואל חפץ שאין לבעל החפץ עניין בו: שאלתי מחבר מכונית ועמה גגון נייד שעשיתי בו שימוש והוא נשבר תוך כדי הנסיעה ואבד, החבר מצידו אמר שהיה עליו לומר לי שהגגון לא כ"כ תקין וכן אמר שסיים את שימושו בגגון ומצידו היה מניחו ב"בוידעם". הצעתי לחבר לשלם את מחיר הגגון שאבד אך הלה ביקש שאשאל רב בנידון. מה עלי לעשות? רוב תודות
תשובה: חובתך לשלם לו גגון בערכו העכשווי, דהיינו: משומש ולא תקין, אם הוא שוה בכלל.
שאלה: ברכה על שחיטה שאינה לאכילה ומצוות כיסוי הדם: במסגרת לימודי שחיטה, אנו שוחטים עופות שאינם מיועדים לאכילה, למרות שהשחיטה היא שחיטה טובה. האם יש לברך על השחיטה, והאם יש לקיים כיסוי הדם?
תשובה: בפמ"ג בסי' י"ט פסק: כי השוחט לכלבים או לגויים - אם יש שם מי שבקיא בבדיקת הריאה - יברך על השחיטה  ויש מחלוקת האם צריך לבדוק הריאה בפועל, עי' ערוה"ש י"ט ב', שכן השחיטה עצמה הינה שחיטה ראויה לאכילה, ואם יתחרט הרי יכול הוא לאכול בעצמו. כך שבעופות שבדיקת הריאה אינה כ"כ לעיכובא כמו בבהמה, ואם אתם שוחטים עם שוחט מומחה, כך שהשחיטה אכן טובה וראויה, לדעת הפמ"ג נראה שיש לברך על השחיטה  וכן פסק הפרי חדש. אומנם דעת השולחן גבוה ועוד פוסקים  עי בדכ"ת  שסוברים שהשוחט לגוי או לכלבים אינו מברך, שכן נאמר "וזבחת ואכלת" - שחיטה זה על מה שאוכלים. לכן הטוב ביותר הוא לשחוט גם עוף אחד שכן כוונתכם לאכול ממנו, ולברך עליו, ואז אפשר גם שאחד יברך לכולכם ויוציא את כל התלמידים ידי חובה. ובמידה ואין לכם עוף מתאים או שאינכם מעוניינים לאכול כלל - נראה שבזה יש לומר ספק ברכות להקל ולא לברך, אם כי ודאי שהמברך, אם זו אכן שחיטה הראויה לאכילה, יש לו על מי לסמוך. לגבי כיסוי הדם, מצות כיסוי הדם אינה תלויה באכילה, כפי שמבארים האחרונים  עי' ערוה"ש כ"ח ל"ה, לכן יש לקיים מצוות כיסוי הדם על כל פרטיה, כולל ברכה. בהצלחה.
שאלה: לחמם אוכל עבור ילדים בליל שבועות: נעשה ונצליח לרב. כיוון שהשנה חג השבועות חל במוצאי שבת קודש, לא ניתן לבצע שום הכנות משבת ליו"ט. אך מכיוון שב"ה יש לי ילדים קטנים וחלקם יירדמו עוד לפני כניסת החג, הם יאכלו עוד בשבת את ארוחת הערב שלהם (לא בהכרח סעודה שלישית שכן אותה אנו מתכננים לקיים מוקדם יותר). שאלתי מכבוד הרב, אם נחמם על הפלטה מאכלים עבור הילדים שיאכלו בשבת, האם מותר להחזיר את התבשיל החם לפלטה כדי לשמור על חומו עד למוצ"ש - לטובת סעודת יו"ט (זאת כאשר רק נוריד את התבשיל כדי לקחת ממנו מנה עבור הילדים ולהחזירו מיד)? כמו כן, מה עדיף לכתחילה? לכבוד הרב.
תשובה: מותר.
שאלה: תנור bellers כפלטת שבת: לפני החתונה קנינו תנור של חברת bellers (התנור ברשותינו כ4 שנים וכמובן שכל המסכים אבדו). בתנור הזה יש מגנון מיוחד חימום עילי שנידלק עם טיימר וחימום תחתי אשר עובד בעוצמה מאד נמוכה המופעל על ידי כפתור ואינו תלוי טיימר (לא פעם יצא לנו לשכוח לכבות כפתור - והאוכל התייבש ולא נישרף). בתנור יש תבניות ולא רשת. האם אפשר להשתמש בחימום תחתי כפלטה? מראש
תשובה: תנור עם מצב שבת (מצב שאינו משתנה) נחלקו האם מותר להשהות בתוכו לפני שבת. וכולם אסרו להכניס לתוכו בשבת אוכל אפילו יבש (ילקוט יוסף רנג,ח) לכן כאשר בונים בית צריך שיהיה בדרך הראויה,ושימוש בפלטה לשבת כשמה כן היא המתאימה ביותר. ברכה והצלחה.
שאלה: אזכרה באסרו חג: אמי נפטרה בתאריך ו סיוון. האם אפשר לקיים את האזכרה השנתית באסרו חג או לפני החג? מראש,
תשובה: עדיף בח' סיון ולא באסרו חג.
שאלה: ת נזק מים לפלאפון על ידי איש צוות: כבוד הרב רציתי לשאול, מה הסיבה שלא מגיע פיצוי עבור עלות התיקון ועבור השבתת המכשיר למספר ימים (מן הסתם נגרמה עוגמת נפש). הרי מדובר בנזק ובהוצאות שהוציא הניזוק? השאלה נשאלה בהמשך לשאלה "השכמה ע"י מים שגרמה נזק לפלאפון"
תשובה: על עוגמת נפש אין חיוב ממוני בדיני התורה, וצריך לפייסו שימחל לו כדין מצער את חברו. לגבי הוצאות התיקון, בוודאי שהמזיק צריך לכסות את עלות התיקון, אולם מן הדין אינו חייב לשלם יותר מכך ולכן פטור מלשלם על הטרחה והזמן של ההליכה למעבדה. המקור לדברים הוא השו"ע בחושן המשפט סימן ת"ג שדן בסוגיה בבא קמא דף יא עמוד א. הגמרא דנה במקרה שאדם חפר בור ברשות הרבים ונפלה לשם בהמת חברו ומתה. ונחלקו שם האמוראים על מי מוטלת הטירחה להעלות את הבהמה מן הבור, האם על בעל הבוא המזיק או על בעל הבהמה. הדיון הוא רק על העלאת הבהמה מהבור, אך מוסכם על כו"ע שהטיפול בנבילה ללכת לשוק ולמוכרה הוא על הניזק, גם אם מבזבז את זמנו או מוציא הוצאות הובלה או נסיעה. הרב ניר אביב
שאלה: חיפוי על פאשלה של אדם אחר מבלי לשקר: אמרתי משהו לא טוב אבל אמיתי (לא שקר) על אדם שעובד איתי לבוסית שלי בעבודה. עשיתי זאת כדי להימנע ממצב שהיא תאשים אותי שלא ביצעתי את המוטל עלי. בדיעבד, נדמה לי שיכולתי להימנע מהמשפט הזה אבל עלתה השאלה אצלי: איך לא מלשינים על בן-אדם מבלי לשקר? כמו כן, האם עלי לבקש את סליחתו למרות שאינו יודע שדיברתי בגנותו ולא ייגרם לו נזק (בודאות הוא לא יינזק מזה בעבודה)?
תשובה: אם הוא אינו יודע וגם לא נגרם לו נזק, אין צורך לבקש את מחילתו.
שאלה: מתי צריך לעשות נטילת ידיים: באילו מקרים נדרש האדם ליטול ידיים, אני יודע שצריך ליטול כשקמים בבוקר, לפני אכילה ואחרי ביקור בשירותים. האם ישנם עוד מקרים בהם אנחנו חייבים ליטול ידיים? אני עובד כטבח ובכל בוקר אני רוחץ (לא נוטל) ידיי לפני תחילת העבודה, האם כיוון שאני מכין אוכל אני אמור גם ליטול לפני? (הרמב"ם אומר כי "המאכיל לאחרים אינו צריך נטילת ידיים" - משנה תורה לרמב"ם-ספר אהבה-הלכות ברכות-פרק 6- הלכה יח ).
תשובה: לפני הכנת אוכל לאחרים אין צורך ליטול ידים אולם כמובן יש צורך לשמור על היגיינה ולשמור על ידים נקיות.
שאלה: תיקונים על פי הספר טהרת הקודש: עיינתי בספר טהרת הקודש לרבנו אהרון ראטה. ומובן, שם, לפי מה שכתוב, כי אדם כמעט מחוייב כמעט לעשות לעצמו סיגופים כדי לתקן את נפשו כי על כל עוון שקשור לשמירת העיינים וכל מה שקשור לזה אפילו אדם ילמד את כל הש"ס זה לא יעזור לו! והיום, בטענה שהדור חלש וכו כאילו מנסים להתחמק. האם מותר לאדם לעשות לעצמו סיגופים או שזה איסור?
תשובה: כתוב שם הגאון מוילנא שעדיף יותר מצומות להרבות בלימוד תורה ולהיזהר מאוד בשמירת הלשון וזה יכול לכפר על הכל.
שאלה: המשך הבהרה למכתב הקודם: 1. באמת איני יודע מיהו צדיק אמתי זה נכון אבל צדיק כמו הרב דוד אבוחצירא, הרב קנייבסקי, הרב דב קוק, מוהרא"ש, אז אני באמת מאמין במאת האחוז שאלה צדיקים גמורים וללא עוררין ואולי זה המתסכל שאיני מבין מה הקב"ה רוצה ודורש ממני אם בכלל. 2. ההבהרה השנייה שלי די דומה לראשונה כמו שפה הקב"ה לא עוזר אז גם במעשרות אותו דבר ותמיד יהיו תשובות אתה לא יודע זה רק ניסיון אבל כל יהודי רוצה מידי פעם להרגיש מתנה מהקב"ה אם זה ע"י מקובל או שהקב"ה שמע אותו. השאלה נשאלה בהמשך לשאלה "אמונה בצדיקים והתעשרות ממעשרות"
תשובה: נכון שאלה שהזכרת נחשבים לצדיקים ואולי גם גמורים, אני לא מכיר את כולם ורק בורא עולם יודע. וכן גם בנתינת מעשרות צריך קצת סבלנות ובע"ה תראה ברכה. וכדאי לבדוק את עצמך אם יש משהו שצריך לתקן כי אולי נמצא אצלך משהו שעוצר את הברכה, ואם תוסיף תורה מצוות וזהירות בוודאי תתברך.
שאלה: משחק גולות "על אמת": האם מותר לשחק "גולות"-"על אמת", כאשר אם תפסיד במשחק אתה מפסיד גולות?
תשובה: לא מידת חסידות, אך מצד הדין מותר, כיוון שנכנס על דעת שאם הוא מפסיד הוא מקנה את הגולות למנצח.
שאלה: גידול זקן:, אני לא שומר תורה ומצוות, ומשרת בצבא, מנסה לחזור בתשובה וקשה לי מאוד במיוחד בצורת החיים כיום. שמעתי שהרב זמיר כהן פרש ואמר שמי שמקצץ את זקנו מקצץ את צינורות השפע של חיו, על פי הזוהר. איני מגדל זקן, ומעוניין לגדל בעקבות הדבר. האם זה ר שאני אגדל זקן אע"פ שאיני שומר תורה ומצוות מלא, או שמא בסיס החזרה בתשובה הוא כיפה,ציצית, לימוד תורה. קיימת התנגדות לגידול זקן בצבא שזה לא מתאים לאופי של חייל בצבא,עניתי : שכשם שאני יהודי ושומר כשרות לא מתירים אותי מהכשרות בצבא כי זהו סממן יהודי, ועל כן יש עוד דבר יהודי שאני נדרש לעשות אע"פ שאיני חובש כיפה, כמובן שהכיוון הוא לחזור בתשובה מלאה. מציין שאני מתפלל, ומשתדל לקבוע עיתים לתורה
תשובה: ב"ה שמחתי מאוד לקבל את מכתבך, להרגיש את הרצון האמיתי להתקדם, את ההשתדלות שלך. אין ספק, שכל דבר שאתה עושה, שמקרב אותך לה' הוא נפלא מאוד וחשוב מאוד. התורה כולה מלאה דברים חשובים ומרכזיים, ולכל אחד מהם יש השפעה חשובה וזכות גדולה לאדם ששומר עליו. לכן כל דבר שתרגיש שאתה מסוגל להתקדם בו, זה מאוד חשוב וכדאי. כמובן לא מתוך לחץ, ולא לנסות לתפוס מדרגות שעדיין לא מתאימות לך, אלא מתוך שיקול נכון, עוד תזכה בעזרת ה' לשמור על כל המצוות. אחד מהדברים החשובים בהתקדמות רוחנית זה לדעת לחלק ברמת החשיבות. כל דבר ביהדות יש בו חשיבות, ויש בו גם המון עצמה רוחנית והמון השפעה על האדם, אך אף אחד לא יכול לשמור פתאום את הכל, ולכן השיקול צריך להיות לא לפי העולם הרוחני שיש בדבר, אלא לפי ההגדרות שהגדירו לנו חכמים. פעמים רבות הבנת המעלות הרוחניות שיש בדבר תורמות לאדם לגייס כוחות לשמור על דברים שיותר קשים לו, אלא שלא על פי דברים אלו חשוב שאדם יבנה את ההתקדמות שלו, ואז יזכה לאט לאט להגיע לשמור על הכל. לא מתאים לך כרגע לגדל זקן, אלא אם כן אתה מרגיש שזה ממש טוב לך. אל תשקיע בכך יותר מידי כוחות, אלא השקע בהמשך ההתקדמות הרוחנית שלך, ובעזרת ה' זה יגיע גם כן. וזכור תמיד שכל דבר שאתה עושה, יש מאחריו המון המון דברים גדולים יש בכל מה שאתה עושה, וכדאי מאוד להשקיע בכך ולהתקדם. אשמח להיות בקשר ולהמשיך לעזור, לכוון ולהדריך, ותרגיש חופשי לכתוב לי כל מה שאתה צריך ואשמח לעזור. הרב יצחק גרנבלט
שאלה: דגים שהתבשלו במחבת בשרית: הרב. טיגנתי דגים במחבת בשרית (לא הייתה בשימוש 24 שעות לפני הטיגון) ואני מעוניין לאכול את הדגים בארוחה חלבית. האם כשר? מראש,
תשובה: מותר לאכול בארוחה חלבית אבל לא ביחד עם גבינה אלא בזה אחר זה. הרחבת התשובה: יש כאן שתי שאלות, מדין בשר בחלב ומדין אכילת גבינה עם דגים משום סכנה (כמו דגים עם בשר). מדין בשר בחלב: לספרדים - מותר. לאשכנזים - מותר בזה אחר זה,ואם המחבת אינו בן יומו שלא השתמשו בו לבשר 24 שעות מותר לאוכלם ביחד. (כמו הספרדים) משום סכנה: האשכנזים - לא חששו לזה. הספרדים - ראוי להחמיר ולא ולאכול דגים עם גבינה משום הסכנה. כך שלסיכום: לכול העדות מותר בארוחה חלבית אך לא ביחד עם גבינה אלא בזה אחר זה.
שאלה: חובת הצרכן לקנות רק ממי שממעט בצער בעלי חיים?: לרב על תשובתו. ומה לגבינו כצרכנים? האם לא מחובתינו המוסרית לקנות ממקומות שלא מצערים את התרנגולים? ובודאי אם יותר ויותר אנשים יקנו ביצי חופש ואורגניות, אז המגדלים יראו שיש לזה ביקוש ויעשו מאמץ לשפר את התנאים המחפירים שבהם הם מגדלים את התרנגולים. (ומסתבר שמדובר בעיקר בחיסכון כלכלי מבחינתם. הרי הם יכולים לבנות לולים יותר גדולים ומרווחים ולהתייחס בצורה אנושית לתרנגולים אבל יותר נוח וזול להם למעוך אותם בשטח קטנטן וכו ). השאלה נשאלה בהמשך לשאלה "לקנות רק "ביצי חופש"
תשובה: אני מסכים שיש לדאוג להפצת ביצים אורגנית ולהסביר עד כמה חשוב להיזהר מלצער את העופות במשך גידולם. אני בטוח שאם תעסקי בהסברת העניין יהיו רבנים רבים שיתמכו בדברייך, וגם אני מוכן בהחלט להצטרף לחתימת גדולים וטובים על כרוז בעניין זה.
שאלה: טבילה לחג השבועות לגברים: כיצד אפשר לקיים את מצוות טבילה לכבוד היום טוב (לגברים) בשנה זו (כאשר החג חל במוצאי שבת), למי שלא טובל בכל ימות השנה בשבת עצמה?
תשובה: טובלים ביום שישי.
שאלה: נתינת שם לילדה - עד מתי?: נולדה לנו בת בשעה טוב. אנחנו מאוד מתלבטים איזה שם לתת לילדה. כמה זמן אפשר להתעכב עם נתינת השם בבית כנסת?
תשובה: מזל טוב ראוי לתת שם בשבת הקרובה ללידה. ואם הלידה קרובה לשבת,עד שבת אחריה. בכול מקרה אין לאחר נתינת השם יותר מחודש. שתזכו לגדלה לחופה ולמעשים טובים
שאלה: עבודה כמפרסם באינטרנט : לרב. האם מותר, ואיך, לעבוד כמפרסם באינטרנט כאשר הפרסומים מפורסמים: א. גם בשבת. ב. לא תמיד לאתרים הצעות כשרות- אין שליטה על הפרסום עצמו (אני גם לא רואה את הפרסום, רק מפיץ משהו שחברה אחרת עשתה) העבודה היא על בסיס אחוזים, ומיועדת לחו"ל, ברוב המקרים לא ליהודים. באותו הקשר- עבודה במקום שעושה מכירות פומביות גם בשבת, והרווחים היומיים מחולקים למפרסמים. שוב, עיקר הפרסום הוא בחו"ל, אין לי נתונים אם יהודים משתתפים במכירות או לא. האתר הוא כלל עולמי. מהארץ כמעט ואין אפשרות להשתתף. אם יש אפשרות להגביל את הפרסומים והרווחים לא לשבת, האם זה משנה משהו?
תשובה: כיוון שבשבת עצמה אתה לא מפעיל בידיים את הפרסומות, וכיוון שאינך אחראי על התוכן שמפנה לאתרים לא כשרים, אומנם זה לא הידור מצווה, אבל אי אפשר לומר שיש כאן איסור.
שאלה: גזירת ציפורניים לתינוק: מתי מותר לגזור ו או לשייף לתינוק ציפורניים פעם ראשונה? האם מגיל אפס או שצריך לחכות ארבעים יום? ובשורות טובות
תשובה: אין איסור הלכתי גזירת ציפורנים לתינוק מיום לידתו. (שמעתי מאשה מבוגרת שכך נהגו, אין לזה מקור הלכתי אלא כך היה מקובל מדרכי הטיפול בתינוק וכך מובא באתר ביה"ח שיבא שלא לגזור ציפורנים לתינוק עד היותו בן חודש).
שאלה: לקצר את התפילה במנין מצומצם: בימי שני וחמישי, האם אפשר לקצר את זמן התפילה בתחנונים ומאחר ששניים מהמתפללים ממהרים לעבודתם? ואם כן, באיזה קטע ניתן לקצר?
תשובה: אפשר לומר רק את והוא רחום ולדלג על אנשי אמונה ותמהנו וי"ג מידות.
שאלה: מעשר כספים לת לתלמוד תורה ולבית ספר לבנות: האם הכסף שמשלמים לת"ת לבני (11) נחשב כמעשר? האם הכסף לבי"ס לבנות נחשב?
תשובה: ת"ת לבנים הוא חובה ואין לממנה מכספי מעשר אא"כ מדובר בלימוד נוסף. ת"ת לבנות הוא רשות, ולכן ניתן לממנו מכספי מעשר.
שאלה: בחירת קופת צדקה.: מקום עבודתי בבני ברק. אני עובר ליד תחנת אוטובוס, בה מותקנות עשרות קופות צדקה שונות. על כל אחת כיתוב שונה, אשר לדעתי משכנע אותי לבחור דווקא בקופת צדקה זו ולא אחרת. לכן אני מבולבל ולפעמים עומד מול עשרות קופות צדקה דקות ארוכות ולא יודע באיזו לשים צדקה. אשמח לקבל דעה בנושא.
תשובה: לדעתי, הטוב ביותר לשים בקופה שאתה יודע שהכסף הולך לצדקה. בקופות על עמודים, יש לברר לפני ששמים. בכל אופן, העיקר לתת לעניים בני תורה ולעניים בכלל.
שאלה: שמירת העיניים במכללה: אני יודע שכבר שאלו את השאלה הזו מיליוני פעמים. אבל איך שומרים על העיניים במקום כמו מכללה, בו יש מלא ניסיונות.! ולמרות שמצליחים להתגבר על הניסיונות זה מאוד מפריע ו. מחליש. ומתיש. ברור שהעצה היא להתחזק מול כל המכשולים. אבל זה קשה. מה אפשר לעשות.!
תשובה: לא להתעסק רק במלחמה. תשמח את עצמך על כל הצלחה. תפצה את עצמך בחופש או בגלידה טובה על כל הצלחה וכד'. על כל קושי תשמח את עצמך בזרימת החיים המותרים. צריך שיהיה איזון בחיים בין המאמצים להתאפק ולהמנע מאיסורים לבין ההיתר. בוודאי הדבר הטוב ביותר להתמלא במצוות עשה ובנעימות של קודש חיובית עד כמה שאפשר.
שאלה: זיווג עם מישהי שלא שומרת נגיעה: אם הכרתי מישהי שאינה רוצה לשים כיסוי ראש אחרי חתונה. מה אפשר לעשות? והאם יש בעיה בזה שאחד מבני הזוג לא שומרים נגיעה. ז"א מה אפשר לעשות? לעזוב? במילא היום קשה למצוא דברים טובים!
תשובה: השאלה מורכבת. התשובה אינה שחור לבן. במקרה רגיל, בגיל צעיר כשלך הייתי אומר תמשיך לחפש מי שיותר מתאימה לך גם בנוגע לשאיפות בקודש. הבעיה אינה רק כיסוי ראש או נגיעה אלא בדרך כלל זה מעיד על היחס באופן כללי לדקדוק במצוות ולשאיפות של קודש. יש מקרים חרגים אולם הם היוצאים מהכלל. בהצלחה.
שאלה: חילול שבת על ידי מי שעוד לא חזר בתשובה שלימה: לרב, מהו מזיד? אם אני יודע שאסור לעשות משהו, לדוג להדליק אש בשבת, אבל אני עושה את זה לא בגלל שאני רוצה למרוד בה ולהכעיס אלא כי קשה לי ועדין לא חזרתי בתשובה שלימה, האם זה גם מזיד? לא המטרה להמריד ולהכעיס את שמיא אלא בגלל שקשה לי ועדין לא זכיתי לחזור בתשובה שלימה. חג שמח
תשובה: ב"ה שמחתי מאוד לקבל את מכתבך, ולראות את הרצון האמיתי שלך להתקדם, להיות טוב ושלם. חכמנו זכרונם לברכה לימדו אותנו, שאחד מהדברים החשובים ביותר בעולם זה שהאדם נמצא בתהליך של התקדמות. התהליך הזה כל כך אהוב בעיני ה', וכל כך חשוב, שהוא מסוגל להפוך את כל עולם, ולזכות אותו ממש באופן נפלא מאוד מאוד. כלל יש בעולם, שככל שהדבר שפועל בעולם גדול יותר, כך גם ההתנגדות אליו גדולה יותר. גודל ההתנגדות מגלה לנו את מעלתו של הדבר, שהרי לדבר קטן וחסר משמעות אין התנגדות רצינית, ואם כאן יש התנגדות רצינית זה מראה עד כמה התהליך הזה שאתה עובר חשוב כל כך, ומשמעותי לא רק לך אלא לכל העולם כולו. אחת מההתנגדוית הגדולות ביותר שיש לאותם התהליכים הגדולים שאתה עובר, זה נסיון לדכא את התהליך של האדם, להוציא לו את החשק ואת המרץ של האדם זה, שמכניסים לאדם כל מיני מחשבות לא טובות, שהורסות אצלו את כל המרץ. השיקול של מה נחשב מזיד ומה לא אינו משמעותי כלל! העיקר הוא העבודה של ההתקדמות, לצעוד נכון צעד אחר צעד, להתקדם כל הזמן לפי היכולת ולפי ההתאמה של האדם. אתה מסוגל להמשיך המון, ולהגיע לשמור את כל התורה ואת כל המצוות, ומאוד מאוד חשוב שלא תיתן לכל מיני מחשבות להרוס לך את התחושות האלו ואת התהליך הנפלא שלך. תמשיך הלאה, תמשיך להשקיע, תמשיך לבנות את הקשר עם אבינו שבשבמים. אשמח להיות בקשר ולעזור לך להמשיך ולהתקדם, להמשיך ולעלות מעלה מעלה. אתה מוזמן להיות איתי בקשר ואשמח לעזור לך. הרב יצחק גרינבלט
שאלה: אמירת יזכור לילדה קטנה: ילדה בת 9 אמורה לומר בשבועות יזכור על אביה. בישוב בו היא גרה יש רק תפילת וותיקין בשבועות. ואמירת יזכור היא בשעה מוקדמת ביותר. האם חשוב להעיר אותה, שתלך לביה"כ לומר יזכור יחד עם הציבור או שתאמר בבית כאשר היא תקום ותתפלל?
תשובה: תפילת ה"ק-ל מלא רחמים" אומר החזן אולם נוסח היזכור שאומר כל אחד הוא תפילת יחיד ואפשר לאומרו בבית ואין צריך מניין. לכן, אין צורך להעיר אותה לשם כך והיא יכולה להתפלל בבית. וחשוב לדעת, שעיקר היזכור הוא הצדקה שנותנים עבור נשמת הנפטר. שיהיה חג שמח, הרב בנימין במברגר
שאלה: מחזי כמבשל   שמיכה על פלטה לענין בשר וחלב: בתנור שלנו יש מצב פלטה. וראיתי שאסור להכניס בשבת אפילו אוכל יבש ומבושל כל צורכו משום מחזי כמבשל. האם ישנה אפשרות כן להשתמש ואין מחזי כמבשל באופנים הבאים? א. כאשר לא סוגר את הדלת של התנור? (כמה צריך להשאיר פתוח?) ב. כהשפלטה עדיין לא עובדת? ג. האם יש לרב רעיון אחר? 2. בפלטה רגילה יש לנו שמיכה שאנחנו מכסים את המאכלים (כמובן לא מכל הצדדים שלא יהיה בעיה של הטמנה ע"פ שיטת הרמ"א.) האם צריך שמיכה אחת למאכלי חלב ואחת ולבשר או שאפשר אחת לכל המאכלים? למה?
תשובה: 1. אם משאירים את הדלת פתוחה (לא פחות מחצי הפתח) אין כאן מחזי כמבשל. 2. אם הכלים מכוסים, די בשמיכה אחת.
שאלה: הלכות יום טוב- הבערה: הרב 1. כאשר אני מבשל ביו"ט ורוצה להעביר לאש קטנה שלא ישרף האוכל האם מותר לי להנמיך את האש (אוכל נפש) או שאני צריך להדליק כירה אחרת על אש קטנה? 2. אין לי חגז בבית, האם אפשר לכבות את הגז ביו"ט באופנים הבאים? א. בגרמא ע"י שגולש מים חמים מהסיר (כמובן שמשתמש במים החמים). ב.סגירת הבלון גז עצמו ואז לוקח זמן עד שהכירה נכבת? כמה זמן מינימום בין הסגירה לכיבוי צריך כדי שיהי פעולה מותרת ביו"ט? ( 10 שניות, 40 שניות, דקה או שתיים). ג. האם יש פיתרון אחר?
תשובה: 1. בתבשיל שיש צורך באש נמוכה לשם בישולו ואין אש נמוכה אחרת, מותר להנמיך את האש במקום להדליק אש נוספת. 2. חגז הוא הפתרון הראוי ביותר. אין אפשרות לגרמא ובישול קפה הוא הערמה וגם מסוכן.
שאלה: הכנה משבת ליו"ט על ידי גוי: כיצד אפשר לחמם את האוכל לסעודת ליל שבועות כאשר מדובר בכמות גדולה של אוכל (תלמידי ישיבה) ולאוכל לוקח בערך כשעתיים וחצי להתחמם ואינם רוצים לדחות את סעודת החג משום לימוד החג ויש צורך להכניסו בשבת? האם פתרון של גרמא או גוי יכולים לעזור במקרה זה?
תשובה: להגיד לגוי להניח על הפלטה בזמן שהיא כבויה והיא תידלק לאחר זמן, מותר גם מאכלים נוזליים. חג שמח
שאלה: חציצה בתפילין על ידי קשקשים: 1. האם קשקשים מהווים חציצה בתפילין של ראש? 2. מה הדין בקשקשים שלא נמצאים בשיער, אלא נמצאים על החלק הפנימי של רצועות התפילין? (נדבקו לרצועות מהפעם הקודמת שהנחתי תפילין)
תשובה: אין בקשקשים חציצה בשום מצב.
שאלה: ביאור הלכתי על פי הרב אליהו זצ"ל: לכבוד הרב אני ב"ה התחזקתי ע"י שיעוריו של מרן הרב ע"ה ועתה אני מחפש ספר שמקיף ומרחיב בהלכות כדבעי עפ"י פסקיו של מרן ע"ה הייתי רוצה ללמוד כה"ח או בא"ח אבל הספרים לפעמים קשים ואז אני נשאר בספק מה הדין וידוע שמרן הלך בדרכיו של גאון עוזינו ותפארתנו רבן של בני הגולה חכם רבנו יוסף חיים ע"ה האם כבוד יכול לעזור לי בדבר? ויש לי מספר שאלות לשאול את כבודו 1 מדוע בסידור קול אליהו בישתבח אין ו אחרי גדולה 2 מדוע בסידור הנזכר בספירת העומר סדר "אנא בכח" לפני למנצח שמעתי מכבוד הרה"ג יוסף אליהו שליט"א שכך נמצא בכף החיים ואני הקטן לא מצאתי אולי כבוד הרב יסביר לי בבקשה 3 בדין מלך אוהב צדקה ומשפט בעי"ת לא חוזרים לדעת בא"ח אם כך האם לרבנו יוסף חיים אמרינן סב"ל בדין שמונה עשרה? 4 מצאתי בשו"ת "מאמר מרדכי" בדין "רצה והחלצנו" בסעודה שלישלית שמרן ע"ה פסק שיחזור בהרהור שם ומלכות משום חשש כף החיים ע"ה ובסידור הרב ע"ה פסק חד משמעית כדעת רבנו יוסף חיים א"כ מה הדין למעשה? 5 מדוע בסידור אין הנחיה של להרהר שם ומלכות בברכת המפיל? ומחילה על הטורח יורנו רבנו ושכרו יהיה כפול ומכופל מן השמים.
תשובה: ראשית באופן כללי אפשר לקנות ספר בן איש חי המקוצר שהוא מנוקד, וכן את הספר עם ביאוריו והערותיו של הרב מאזוז נר"ו. 1. הרב זצ"ל בעצמו אמר שהסידור קול אליהו לא מדוייק מספיק בניקוד ובדקדוק, והמליץ על סידור עוד יוסף חי. 2. עיין סימן תפ"ט סעיף קטן ח'. 3. כן, כמו בכל ספק ברכות. 4.עיקר הפסיקה במה שפסק הרב בהלכות הסידור שכל מה שכתוב שם עבר את שבט הביקורת ועל זה יש לסמוך. פעמים שבע"פ השיב תשובה אחרת שמתאימה לשואל ולא לאחרים. 5. יתכן ולא כלום יזהרו ועלולים להוציא בפה ולכן לא רצה הרב לכתוב לכולם, ואולי מטעם אחר שלא ידוע לי.
שאלה: ילד שהדליק את האור במקרר בשבת: בשבת בבוקר הדליק בננו הקטן (גיל 3 וחצי) בטעות את האור במקרר. גילינו זאת אחרי שפתחנו את המקפיא. האוכל של יומיים (גם שבועות) היה במקרר, זאת בנוסף לאוכל הקפוא. בפועל חיכינו עד שהוא יפתח את המקרר (הוא משחק שם לפעמים) בלי להנחות אותו, ברגע שפתח את המקרר - השארנו אותו פתוח. האם כדין נהגנו? (במקומנו לא היה את מי לשאול שאלת חכם בחג)
תשובה: א. תפיקו לקח ותשביתו את הנורה לגמרי! ב. נהגתם ר. אם הנורה אינה נורת ליבון, שיש בה איסור הבערה מהתורה, והילד צריך מזון מסוים מן המקרר - מותר לכתחילה לילד לעבור על איסור דרבנן לצורכו, ובפרט שכאן הוא רק פס"ר.
שאלה: הפרדת דפי פוליו בשבת: האם מותר להפריד דפי פוליו בשבת ( - שאגודים על ידי דבק אדום בצד)? האם שייך קורע, מחתך או מתקן. אם אפשר אשמח לקבל מקורות.
תשובה: אסור להפריד דפים דבוקים שנדבקו בכונה תחילה. שלושת האיסורים שכתבת יכול להתחייב בהם. הפשוט, שמתחייב משום קורע ומשום מחתך. ראה שו"ע או"ח סימן שמ סעיפים יג, יד. שמירת שבת כהלכתה פרק כח הערה ד.
שאלה: אליהו הנביא יתרץ קושיות: לכבוד הרב נבנצל, א. למה דווקא תשבי יתרץ קושיות ואבעיות? מה עם שאר הנביאים? ב. האם גם משה לא יהא בעל אותה מעלה? ג. אם אליהו יעיד כנגד ב עדים שראו כמכחול בשפופרת, ויאמר שלא היה מעשה (היינו ראו טוב- אבל לא היה קישוי וכו )- דברי מי יתקבלו? האם בכלל לאליהו יהיה כח נגד שני עדים ולו בתחום מסוים?? א"כ- מדוע בתורה רק דובר על מציאות של עדים ואין לכאו רמז למציאות בירור המציאות ע"י אליהו?
תשובה: א. תשבי יתרץ קושיות מכח היותו תלמיד של משה רבינו ע"ה. ב. ייתכן ואליהו יבוא לפני משה. ג. יש להתיישב ולעיין בשאלה זו.
שאלה: להודיע על פטירה ביום טוב שני של גלויות: ישראלי שירד מהארץ. האם מותר להודיע על מות אביו ביום טוב שני בחו"ל?
תשובה: יש להמתין מלספר לו עד למוצאי החג.
שאלה: מעבר הנחת תפילין ספרד אשכנז: אבא שלי מניח תפילין בנוסח אשכנז ואני מהבר מצווה עד לפני שנה -שנתיים גם הייתי מניח אשכנז, מה שקרה, זה שהייתי בטיול והתפילין אשכנז היו בחום ונכנסו להגדרת "רעותא" ורק שבוע שעבר הם נבדקו ותיקנו אותם. ומאז עד עכשיו אני מניח ספרד. האם אני צריך לחזור להניח אשכנז? ואם כן, האם צריך לעשות משהו לפני זה? אציין שאני מתחתן בעז"ה בעוד שבוע.
תשובה: יש הבדלים בכתב בין אשכנז לספרד, ובדבר כזה צריך להקפיד כל אחד לפי העדה שלו. אבל קשירה כלפי פנים או כלפי חוץ זה לא משנה.
שאלה: בישול נכרי בחמאת בוטנים: שמעתי שיש בעיה של בישול גוי בחמאת בוטנים (כמו שיש בטחינה), רציתי לדעת אם זה נכון, ואם כן, אם יש חברות שאין בהן את הבעיה הזאת?
תשובה: ב"ה שלו-ם וברכה, לגבי החשש בחמאת בוטנים לקליית נוכרי - ידועה פסיקת הרמב"ם: ".קליות של עכו"ם מותרין ולא גזרו עליהם שאין אדם מזמן עצמו על קליות. פולין ואפונים ועדשים.ששולקין אותן העכו"ם.אסורים משום בישולי עכו"ם במקום שעולים על שולחן מלכים משום פרפרת. (מאכלות אסורות י"ז, י"ז-י"ח), והרמ"א (יו"ד קי"ג, ב') פסק: "ומותר לאכול אפונים קלויים של עובדי כוכבים וכן הקטניות.קלויים דאינן עולים על שולחן מלכים.וכן כל פרי שנאכל כמו שהוא חי אע"פ שבישלו אותו עובדי כוכבים ונמחה ונעשה תבשיל בידיהם שרי.". לכן יש לדון האם בוטנים ממרח בוטנים נחשבים עולים על שולחן מלכים. וגם אם נחשוש לכך, יש צד להקל מטעם שגם נאכלים חיים. בארץ מייצרים ממרח בוטנים במפעל שקרצי ושם יהודי מדליק את התנור. יש לציין שגם לגבי טחינה בעבר לא חששו לבישול נוכרי היות ועיקר הקליה היא לא לשם הכשרת השומשום לאכילה, כי הוא נאכל גם לא קלוי, אלא הקליה היא לשם הוצאת מים (שהוחדרו לשומשום כדי להקל על טחינתו) כדי שלא יצטרכו לאחסנו בקירור. הרב חגי בר גיורא
שאלה: קבלת הנחה על קניה לחבר: קניתי חפץ לאדם אחר בכרטיס האשראי שלי. כשחוייבתי התברר לי שיש לי הנחה נוספת אישית עקב הגדרות בכרטיס האישי שלי. האם אני חייב לעדכן את החבר ולשלם לו את ההפרש? האם הדין שונה במקרה ואני יודע מראש שאני אקבל הנחה? הקונה במקום לשלם למוכר ישר, פשוט שילם לי.
תשובה: ההנחה שייכת לך ולא לחבר.
שאלה: כדורי לקטאז בשבת: האם מותר לקחת כדורי "לקטאז", שהם אנזים המיועד לרגישים לחלב המסייע לעיכול מוצרי חלב, בשבת? ולגבי כשרות כדורים אלו? הם חסרי טעם וריח אך לא אוכל לאכול מוצרי חלב בלעדיהם. מראש.
תשובה: וברכת ד' נראה שאין לקחת את כדורי הלקטאז בשבת, כיוון שזה תרופה למי שלא יכול לפרק את הלקטוז, אין לדמות זאת לתוסף מזון שהכל אוכלים אותו ואז הוא נחשב להיות מאכל. אבל כאן זה רק לחולים ומוכח שלוקחים בזמן מסוים לפני אכילת מוצרי חלב, על כן נראה שאין להקל בכך בשבת למרות שנראה שיתכן ולא יוכל לאכל מוצרי חלב בשבת. ידוע שיש מוצרי חלב מסויימים שאין בהם לקטוז המצריך את הפירוק (צריך לברר עם הרופא). בברכת התורה והארץ, הרב יהודה הלוי עמיחי מכון התורה והארץ כפר דרום אשקלון
שאלה: גזירות מהתנ"ך: אני בדיוק עכשיו לומדת את הספר שמואל, והגעתי לגזירה על בית עלי שהם לא יאריכו ימים, האם יש מצב שבית עלי עדיין קיימים בעולם והגזירה עדיין קיימת?
תשובה: כן! וכך מספרת הגמרא במסכת ראש השנה (דף יח ע"א): רבה ואביי היו צאצאי בית עלי. רבה, כיון שעסק בתורה - חי ארבעים שנה, אביי כיון שעסק בתורה ובגמילות חסדים - חי שישים שנה. סיפור נוסף: משפחה אחת היתה בירושלים שהיו ילדיה מתים בני שמונה עשרה שנה. באו והודיעו זאת לרבן יוחנן בן זכאי. אמר להם: שמא ממשפחת עלי אתם, לכו ועסקו בתורה וחיו! הלכו ועסקו בתורה וחיו, ומאז נקראה אותה משפחה - משפחת רבן יוחנן, על שמו. גם בימינו אנו מוצאים תופעות שונות של מומים ומחלות מולדות ל"ע המקצרות חיים. שנזכה לעסוק בתורה ובגמילות חסדים עד מאה ועשרים מתוך בריאות איתנה. רבה,
שאלה: כיצד לרכוש ענווה: קראנו בפרקי אבות עקביא בן מהללאל וכו' הסתכל בשלשה, וכן פרק ד, משנה ד הוי מאד מאד שפל רוח שתקות אנוש רמה. שתי המשניות האלה פירשום שבאו ללמדנו איך להסיר הגאוה ולקנות ענוה ושפלות רוחץ 1. שאלתי איך ראו זאת המפרשים, הרי אם אני באתי מטפה סרוחה וכן תקות אנוש רמה גם חברי בא מטפה סרוחה ותקותו רמה, איך אני אהיה עניו כלפיו? 2. אם נאמר שזה כלפי שמים, מובן, אך האם ענווה זה שאדם עניו לפני ה' או לפני בני אדם?
תשובה: 1. אם אדם יודע שבא צטיפה סרוחה הוא מרגיש שפל בפני עצמו ולא מתגאה על אף אחד. 2. הענווה האמיתית היא בין אדם לעצמו כשהוא יודע שכל מעלותיו קיבל מד' ואינם ממנו, ממילא ככל שקיבל יותר מתנות יודע הוא שהוא חייב הרבה יותר בעבודת ד', ויתכן שכל מה שיעשה עדיין לא מספיק טוב ביחס לגודל הטוב שהטיב ד' עימו.
שאלה: בגד לתינוק: קיבלנו בגד לתינוק עם הדפס של פרצוף דלעת מחייך שהוא סמל של חג ליל כל הקדושים של הנוצרים, ויש כיתוב בהקשר זה. האם מותר להלביש לתינוק את הבגד?
תשובה: זה לא עבודה זרה ממש, ולכן לא ממש אסור, אבל לכתחילה ראוי לטשטש אם אפשר.